Bollerup
Bollerup, herregård mellem Ystad og Simrishamn 9 km sydøst for Tomelilla i Skåne. Bollerup ejes i midten af 1200-t. af slægten Due. I 1401 blev den erhvervet af Stig Pedersen af den mægtige Krognos-slægt, som ejede Bollerup frem til 1573, hvorefter skiftende adelsslægter besad herregården. Bollerup fungerer i dag som landbrugsskole.
Bollerups hovedbygning stammer fra midten af 1400-t.; det fritstående stenhus er i tre stokværk.